**Ansættelseskontrakt for Instruktører (Søjle B udenfor overenskomst)**

*Denne kontraktskabelon er udarbejdet i et samarbejde mellem Dansk Teater og Danske Sceneinstruktører, som anbefaler at skabelonen anvendes på sædvanlige instruktøransættelser på Dansk Teaters ikke-overenskomstdækkede teatre (søjle B).*

*Skabelonen består af en kontrakt samt et bilag med generelle bestemmelser. I kontrakten kan vilkårene fraviges efter konkret aftale.*

*Alle oplysninger om ansættelsesvilkår udleveres på skrift af teatret senest 7 dage efter ansættelsesstart.*

*Markeringer i parentes og kursiv er vejledende bemærkninger, og bør slettes i den konkrete kontrakt. Alt som er markeret med* ***[xx]*** *er felter, som bør udfyldes.*

**ANSÆTTELSESKONTRAKT**

Mellem

**[Instruktørs navn]**

adresse

(herefter kaldet Instruktøren)

og

**[Teater]**

adresse

(herefter kaldet Teatret)

er dags dato indgået aftale om tidsbegrænset ansættelse som instruktør på forestillingen **[forestillings navn]** på følgende vilkår:

(*Vedr. Coproduktion: Hvis der er et coproducerende teater, skal det skrives ind i kontrakten. Hertil skal kontrakten specificere andre relevante ansættelsesperioder, såsom yderligere forberedelsestid samt prøveperioder og spilleperioder på det coproducerende teater. I punkt 6 skal de opførelsesrettigheder, som hvert teater erhverver, indføres, og der skal ske passende og forholdsmæssig betaling for den videre udnyttelse.)*

**1. Forestillingsdata (***angiv nedenstående oplysninger i det omfang de kendes, evt. med ca. datoer med forbehold for ændringer efter aftale. Der er tale om en bruttoliste.***)**

Forestillingen opføres i sæson (-erne): **[angiv sæson]**

Premiere: **[angiv dato]**

Forpremiere: **[angiv dato]**

Spilleperiode/-r: **[angiv perioder]**

Turnéperiode/-r: **[angiv perioder, lokation/turnéliste]**

Forestillingens forventede spilletid: **[min eksklusiv pause]**

Scene: **[angiv scenens navn/størrelse]**

Antal medvirkende: **[skuespillere, sangere, dansere]**

Forestillingens målgruppe: **[angiv]**

Dramatiker på forestillingen **[angiv navn]**

Scenograf på forestillingen: **[angiv navn]**

**[angiv øvrigt relevant, f.eks. kapelmester, koreograf, komponist og lignende]**

**2. Ansættelsesperiode, tid og sted:**

Den samlede ansættelsesperiode udgør **[angiv antal fuldtidsmåneder, typisk 4-5]** måneder og falder i en forberedelsesperiode og en prøveperiode:

Forberedelsesperioden placeres i følgende perioder: **[angiv perioder/måneder med fuldtidsforberedelse].** Herudover deltager instruktøren i møder på følgende dage:

* Ramme/konceptmøde: **[dato]**
* Skitseaflevering: **[dato]**
* Modelaflevering: **[dato]**
* [**Øvrige datoer, fx hvis instruktøren skal stå til rådighed, f.eks. workshop, caste el.lign. Evt. manuskriptbearbejdningsopgaver og -termin reguleres i et særskilt bilag**]

Teatret tager forbehold for mindre ændringer i de angivne tidsterminer. Ændring i konkrete mødedatoer placeres efter aftale med Instruktøren og med rimeligt varsel.

Prøveperioden placeres **[dato for prøvestart – dato for premiere]**. Teatret fastsætter mødetidspunkterne i prøveperioden.

Der afholdes fra prøvestart et ugentligt produktionsmøde, hvor Instruktøren skal være til stede.

Instruktøren står til rådighed for teatret i de angivne perioder, herunder prøveperioden og ved eventuelle dubleringprøver i prøveperioden. Teatret fastsætter mødetidspunkter i prøveperioden, normalt indenfor tidsrummet 9-19 dog i opløbsperioden og i ekstraordinære tilfælde i tidsrummet 9-24. Prøvetiderne følger de udøvende kunstneres prøvetidsregler, inkl. eventuelle lørdagsprøver. Søndag er fast ugentligt fridøgn.

Arbejdstiden er variabel og anslås til en fuldtidsnorm på gennemsnitlig 37 t/uge i ansættelsesperioden. Instruktøren har ikke højeste tjenestetid og instruktøren tilrettelægger selv sin egen forberedelsestid både i forberedelsesperioden og i prøveperioden. Instruktøren betragtes som selvtilrettelægger (jf. Arbejdstidslovens §1, stk. 6) i forberedelsesperioden og er undtaget fra kravet om tidsregistrering.

Arbejdsstedet er [**adresse, hvis turné henvis da evt. til turnéplan**]. Arbejdsstedet for Instruktørens egen forberedelse fastsættes efter Instruktørens eget valg og er Teatret uvedkommende.

**3. Arbejdsopgaven**

Instruktøren har det kunstneriske ansvar for iscenesættelsen inden for den af teatret udstedte økonomiske og kunstneriske ramme.

Instruktøren refererer til Teaterchefen. Teaterchefen eller dennes stedfortræder tilser produktionen og påser, at produktion og prøveforløb gennemføres på en arbejdsmiljømæssig forsvarlig måde og realiseres indenfor den aftalte ramme.

Teatret fastsætter rammerne for bemanding og budget for forestillingen samt for produktionsvilkår og produktionsproces. Budgettet kan ikke overskrides uden skriftlig godkendelse fra teaterchefen.

Instruktørens opgaver omfatter:

* Fortolkning af manuskript
* Mis en scene (udvikling af iscenesættelsens koncept)
* Bidrag til valg af det kunstneriske hold (f.eks. dramatiker, skuespillere, koreograf og scenograf), såfremt teatret ønsker dette
* Deltagelse i forberedende møder, produktionsmøder og andre forestillingsrelevante møder
* Udarbejdelse af prøveplaner efter aftale med relevante personer på Teatret
* Instruktion af skuespillere/medvirkende
* Ledelse af prøver (inkl. læseprøve) og deltagelse i det fulde prøveforløb
* Iscenesættelse af forestillingen
* Tilse forestillingen op til to gange efter premieren og give noter efter nærmere aftale med teaterchefen. Teatret dækker evt. transport efter nærmere aftale
* Deltagelse i evaluering af forestillingen så tæt på premieren som muligt, efter nærmere aftale

Instruktøren forventes herudover at:

* Instruktøren er i løbende dialog med scenograf forud for skitse- og modelaflevering. Instruktøren mødes senest 4 uger før skitseaflevering med scenografen og det kunstneriske hold med henblik på at igangsætte den kunstneriske proces.
* Instruktøren deltager i et rimeligt omfang og efter forudgående aftale i teatrets markedsførings- og presseaktiviteter.
* [**Anfør eventuelle yderligere opgaver. F.eks. afholde casting, omforme koncept og iscenesættelse til turné. Eventuelle ekstraopgaver bør reflekteres i lønniveauet**]

Instruktøren må ikke foretage væsentlige ændringer i manuskriptet uden forudgående aftale med Teatret. Teatret orienterer Instruktøren om rammen for Instruktørens arbejde med manuskriptet ved kontraktindgåelse.

Hvis instruktøren løfter øvrigt rettighedsbærende arbejde i ansættelsen, indgås særskilt tillæg til denne aftale om opførelsesrettigheder og betaling på almindelige branchevilkår.

**4. Løn, feriegodtgørelse og rejseudgifter**

Den samlede løn i ansættelsesperioden udgør **[angiv beløb]** kr. eksklusive feriepenge.

Instruktøren modtager en månedlig løn på **[angiv månedslønnen]** kr. Lønnen udbetales som A-indkomst til Instruktørens NemKonto og er til disposition den sidste bankdag i de måneder, hvor arbejdet udføres. Medmindre andet aftales mellem parterne, udbetales lønnen i følgende terminer:

[**Fx:**

* **Første lønkørsel efter skitseaflevering/model**
* **Første lønkørsel efter prøvestart**
* **Anden lønkørsel efter prøvestart**
* **Første lønkørsel efter premieren]**

Instruktøren oppebærer derudover ret til ferie og feriegodtgørelse i henhold til ferieloven. Feriepenge indbetales til Feriekonto.

For arbejde med iscenesættelsen efter ansættelsens ophør, herunder strammeprøver, dubleringsprøver, lyndubleringsprøver, genopprøvning mv, honoreres Instruktøren med dagløn á kr**. [beløb]** pr. arbejdsdag samt feriepenge.

Teatret dækker følgende eventuelle rejse-, fortærings- og opholdsudgifter: **[angiv udgifter]**.

**5. Sygdom og fravær**

Hvis Instruktøren bliver syg, skal Instruktøren så hurtigt som muligt orientere Teatret herom. Såfremt Teatret forlanger dokumentation for sygefraværet, betales denne af Teatret.

Instruktøren oppebærer fuld sædvanlig løn i **[angiv]**.

Bliver Instruktøren på grund af længerevarende sygdom ude af stand til at udføre sit arbejde, betragtes det heraf følgende fravær som lovligt forfald, medmindre Instruktøren har pådraget sig sygdommen ved fortsæt eller grov uagtsomhed, eller ved kontraktindgåelsen svigagtigt har fortiet at lide af en sygdom, der medfører uarbejdsdygtighed.

Er sygdommen af en sådan varighed, at sygefraværet skønnes at ville påføre teatret væsentlige praktiske og/eller økonomiske belastninger, f.eks. at forestillingen ikke bliver færdig til tiden eller kvaliteten i forestillingen forringes, er teatret berettiget til skriftligt at opsige Instruktøren med **[angiv antal uger]** ugers varsel.

I tilfælde af længerevarende sygdom eller graviditetsbetinget fravær er Teatret berettiget til at overdrage Instruktørens opgaver til en stedfortrædende instruktør forudsat at de konceptuelle rammer overholdes. Teatret vælger, efter drøftelse med Instruktøren, en stedfortræder. Instruktøren er i det omfang, det er muligt forpligtet til at bidrage til at overdragelsen af instruktøropgaven sker på bedst mulig vis, herunder indføring i og dialog om koncept og dramatisering samt bidrag til det bedst mulige samarbejde mellem de øvrige kunstneriske team og den som overtager instruktionsopgaven.

Instruktøren bibeholder rettighederne til den forholdsmæssige del af værket, som Instruktøren har tilvejebragt, ligesom der aftales forholdsmæssig løn for allerede udført arbejde. Der udarbejdes et tillæg til denne aftale om fordelingsnøgle til det samlede værk med stedfortrædende instruktør, kreditering og betaling for opførelsesrettigheder og allerede udført arbejde.

**6. Ophavsret og opførelsesrettigheder**

Instruktøren er ophaver til iscenesættelsen (herefter kaldet værket) og Teatret kan ikke uden forudgående aftale med instruktøren ændre værket. Instruktøren har førsteret til eventuelt efterfølgende arbejde med værket.

Teatret erhverver med denne aftale den eksklusive opførelsesret til værket i **[indsæt periode og hvad udnyttelsen omfatter, f.eks. spilleperioder, turné, antal opførelser og lignende]**.

Teatret kan lave stillbilleder, lyd- og videooptagelser af prøver og forestillinger uden yderligere vederlag. Instruktøren orienteres forud for sådanne optagelser.

Udnyttelsesrettighederne omfatter herudover, at Teatret kan:

* lave og vise stillbilleder, korte lyd- og videooptagelser op til 5 min. af prøver og forestillingen uden forudgående accept og til almindelig markedsføring. Instruktøren orienteres forud for sådanne optagelser.
* anvende optagelser til internt brug samt arkivering.
* vise optagelsen af hele forestillingen for danske og internationale arrangører, priskomiteer og festivaler med henblik på promovering og nominering.
* anvende optagelser til brug for teatrets deltagelse i undervisningsaktiviteter (se bilag 1.).

Med lønnen følger ovenstående udnyttelsesrettigheder, medmindre andet er aftalt.

For yderligere udnyttelse af værket, indgås særskilt aftale parterne imellem, herunder fx retten til streaming og 3. parts videreudnyttelse af det samlede værk. Sådanne aftaler kan anføres i punkt 8. Ved 3. parts udnyttelse skal 3. part indgå særskilt aftale med Instruktøren herom.

**7. Markedsføring og kreditering**

Teatret har det overordnede ansvar for udformning af plakat, program og andet relevant pressemateriale.

Instruktøren skal på behørig vis krediteres for sin iscenesættelse. Krediteringen skal ske på samtlige platforme, hvor teatret markedsfører forestillingen og på lige vilkår med øvrige medvirkende og bidragsydere.

Teatret krediterer således: **[Instruktør/iscenesætter] [navn]**

**8. Øvrige ansættelsesvilkår**

Der henvises til Bilag 1 ”Generelle bestemmelser”, som anses som en integreret del af denne ansættelseskontrakt.

Eventuelle aftalte fravigelser fra denne aftale, inklusive bilag 1 anføres her: **[xxx]**

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

For Teatret: Instruktøren

**BILAG 1: GENERELLE BESTEMMELSER**

**Generelle bestemmelser**

Ansættelsen sker på individuelle vilkår og er ikke omfattet af kollektiv overenskomst. Ansættelsesforholdet er ikke omfattet af funktionærloven.

Ansættelseskontrakten udløber uden yderligere varsel ved udgangen af ansættelsesperioden og er uopsigelig for begge parter, jf. dog aftalens pkt. 5 om sygdom og fravær. Ved misligholdelse af ansættelsesforholdet gælder dansk rets almindelige regler.

**Tavshedspligt:**

Instruktøren har tavshedspligt med hensyn til, hvad Instruktøren måtte erfare om Teatrets repertoire og øvrige forretningsforhold. Denne tavshedspligt ophører ikke ved kontraktens udløb.

**Bijob:**

Instruktøren kan frit tage anden beskæftigelse i ansættelsesperioden under hensyntagen til nærværende arbejdsopgave, men kan dog i prøveperioden ikke påtage sig andre opgaver, der forhindrer denne i at være til stede i Teatrets prøvetid og deltage i alle forestillingsrelevante møder, aktiviteter, inklusive forberedelse.

**Arbejdsmiljø og personalepolitikker**

Instruktøren er forpligtet med egen adfærd, kommunikation og ledelsesstil at bidrage til et godt arbejdsmiljø og skal ligesom Teatrets øvrige ansatte, respektere de til enhver tid gældende code of conduct, ordens-, sikkerheds- og arbejdsbestemmelser, som findes her **[indsæt link]**.

Oplever Instruktøren udfordringer under produktionen i forbindelse hermed, skal Instruktøren melde dette til teaterdirektøren, som er forpligtet til at handle på disse udfordringer, efter dialog med de involverede.

**Socialsikringsinstitutioner**

Teatret indbetaler bidrag til Arbejdsmarkedets Erhvervssikring og til den lovpligtige arbejdsskadeforsikring hos **[Angiv selskabets navn]**

Desuden betales bidrag til ATP i henhold lov om Arbejdsmarkedets Tillægspension, til Barsel.dk og øvrige arbejdsgiverbidrag via Samlet Betaling på Virk.dk.

**Sociale bidrag, når du er bosiddende i udlandet**

I tilfælde af at Instruktøren bor i udlandet i ansættelsesperioden (eller i skatteåret som engagementet ligger i) gælder følgende: Alle sociale bidrag er inkluderet i den angivne samlede løn. Det er derfor Instruktørens ansvar at indrapportere og betale alle obligatoriske sociale bidrag (både arbejdstagers og arbejdsgivers del af de sociale bidrag) i sit hjemland eller det land hvor Instruktøren har ret til at modtage sociale ydelser.

Udover at Teatret tilbageholder skat fra den betalte løn, er Instruktøren ene ansvarlig for betaling af alle skatter og sociale bidrag relateret til dette engagement.

I det omfang Instruktøren misligholder ovennævnte forpligtelse, og der måtte blive rejst krav mod Teatret, er Teatret berettiget til at gøre regres, herunder modregning, overfor Instruktøren.

**Persondata-GDPR**

Teatret er dataansvarlig over for Instruktøren. Det betyder, at Teatret som led i ansættelsesforholdet behandler – herunder indsamler, registrerer og opbevarer – almindelige og følsomme personoplysninger, hvis det er nødvendigt for at opfylde Teatrets forpligtelse i henhold til denne kontrakt, kollektiv overenskomst eller anden lovgivning, der gælder for ansættelsesforholdet.

Personoplysningerne vil blive behandlet med den nødvendige sikkerhed og fortrolighed, og oplysningerne vil alene være tilgængelige for et begrænset antal medarbejdere, for hvem adgangen til personoplysningerne er nødvendig og relevant, herunder aktuelle ledere samt HR-medarbejdere.

Personoplysningerne bliver opbevaret i op til 5 år efter ansættelsesforholdet ophører, hvorefter de slettes.

Med denne kontrakt giver Instruktøren samtykke til, at teatret må anvende godkendte portrætfotos, andre fotos og videooptagelser taget/optaget i forbindelse med ansættelsen hos Teatret.

Ovennævnte billeder/videomateriale kan indgå i Teatrets billedarkiv og blive brugt på teatrets hjemmeside, sociale medier og andet eksternt informations/PR-materiale. Billederne mv. kan anvendes såvel i trykte som digitale medier i sammenhæng med forestillingen.

**Vilkår for brug for teatrets deltagelse i undervisningsaktiviteter**Optagelser med uddrag af forestillingen på op til 20 minutter kan som en del af skolematerialet gøres tilgængeligt i en tidsbegrænset periode ved streaming i et lukket forum, hvor adgang kun opnås gennem en adgangskode.

**Copydan-forbehold**  
Uanset overdragelsen af rettigheder i denne kontrakt bevarer instruktøren og teatret rettigheder i henhold til ophavsretslovens § 13, § 13 a, § 17, stk. 4, § 30 a, § 35, 39 og § 50, stk. 2, samt tilsvarende nationale, udenlandske eller internationale bestemmelser, herunder regler og vederlagsordninger, der senere måtte supplere eller afløse disse bestemmelser.